# data[].attributes.headline
סרט מנדל מחשבות/ אורלי שפיר

# data[].attributes.subject
סרט מנדל מחשבות/ אורלי שפיר

# data[].attributes.body
הופתעתי מסיפור החיים של מורט, איך ממפעל לייצור ברגים, הוא יצר מפעל מנהיגות.

זה לא פשוט למצוא את עצמך ולבלוט מבין שלושה אחים, שאחד מהם היה חכם במיוחד ויזם את כל ההצלחה בעסק. מורט העריץ אותו ולמרות זאת פרץ קדימה ולא נשאר במקום הבטוח בין אחיו.

מכל התכונות שהוא ציין כחשובות לעובד טוב אני מתחברת לתשוקה - כמנהלת חיפשתי ואני עדיין מחפשת אנשים עם תשוקה לעשיה, סקרנות והתלהבות.

היה לי לא פשוט לשמוע את הנחרצות שלו לגבי אנשים מצויינים, נשמע שהוא רצה לעבוד עם המוצלחים ביותר ולא האמין שצריך לתת הזדמנות לבינוניים.

האם תמיד רק המוכשרים ביותר יהיו מנהיגים עבור החלשים?

כשראיתי את העשייה של מורט במפעל פניציה הבנתי שמורט קיבל לא פחות ממה שהוא נתן, הוא זכה לאהבה של האנשים, זכה לראות אותם פורחים, גאים וממשיכים את דרכו.

אחרי הסרט, אני סקרנית יותר מתמיד לגבי המסע שאעבור במנדל ומקווה שאהיה ראויה להיות חלק מהמורשת שהוא הנחיל.

# data[].attributes.headline
התרשמות מהסרט משפחת מנדל / לילך מרציאנו ברפי

# data[].attributes.subject
התרשמות מהסרט משפחת מנדל / לילך מרציאנו ברפי

# data[].attributes.body
אתחיל מהסוף
הצפייה בסרט והחשיפה למשפחה, למורשת ולתפיסת העולם  העצימה את הציפייה, הגדולה ממילא, לקראת השנה שבפתח והגבירה את התקווה להיות בסוף השנה ראויה לזכות שניתנה לי להיות חלק מהדבר הגדול הזה ולהצליח לקדם שינוי אמיתי
המילים שמהדדות בי מתוך הסרט הם בית, משפחה, ערכים, מצויינות, תשוקה, יצירתיות, נתינה, אמונה בדרך, הסוד טמון באנשים.
הבית שבו גדלו האחים והערכים שספגו בעיקר מהאם, ובאמצעות דוגמא אישית הובילו ליצירת מפעל פילנתרופי עצום שיש לו אדוות על חייהם של אנשים רבים כל כך
היכולת להשפיע היא זכות גדולה, ופיתוח מובילים ומנהיגות  היא דרך חכמה לקידום תהליכים ולהעצמת השפעה.
בציפייה לשנה מעניינת,; מלמדת ומאתגרת ומפגשים עם שותפים איכותיים ומשמעותיים ללמידה והתפתחות

# data[].attributes.headline
התרשמות מהסרט התיעודי מנדל/אורן שישיצקי

# data[].attributes.subject
התרשמות מהסרט התיעודי מנדל/אורן שישיצקי

# data[].attributes.body
סרט תיעודי מרתק ומלמד רבות על חינוך,נחישות והתמדה אשר הביאה 3 אחים ממשפחה שלא חוותה מותרות לצמוח ולהקים מפעל לייצור ברגים ואומים ייחודי בתחומו אשר פרץ דרך להצלחה של 3 האחים ובראשם האח הצעיר.

ניכר כי ההשקעה של אימם בחינוכם לערכים של : כנות,הגינות,טוב לב,נדיבות וחסד סייעה להם רבות בדרכם ובעיקר בקבלת ההחלטות.

יחד עם הצלחתם החלו בהקמת מפעל הפילנתרופיה העצום שרובו הושקע בחינוך ולימוד אנשים אשר ישפיעו בצורה מיטבית על הקהילות השונות .

תובנות - הסוד טמון באנשים,להשקיע באנשים הכי טובים,לטובת ההצלחה נדרש לגייס עובדים בעלי כח אש אינטלקטואלי,בעלי ערכים,תשוקה-אנשים שאיכות להם,בעלי מוסר עבודה וצברו ניסיון.

התכנית מתבססת על כך שהשינוי הטוב ביותר יגיע מחינוך ומספקת עוגנים למנהיגות טובה שתעזור לחברה להיות טובה יותר,תהליך הלימוד מצריך פתיחות.

ההצלחה נובעת מהשקעה באנשים והתמדה.

# data[].attributes.headline
רשמים מהסרט על מורט מנדל

# data[].attributes.subject
רשמים מהסרט על מורט מנדל

# data[].attributes.body
מדובר בשילוב של סרט תיעודי/ביוגרפי וסרט תדמית המאפשר לנו לקבל הצצה לסיפור האנושי המרתק מאחורי קרן מנדל ופעילותה בישראל. אני רואה ערך רב במיסגור והבנת הבסיס הרעיוני והפילנתרופי של התכנית טרם תחילתה. באופן אישי התחברתי יותר לחלקים בסרט שעוסקים בעשייה של משתתפי התוכניות, האתגרים עימם התמודדו, הלבטים הכשלונות וההצלחות. החלקים היותר ביוגרפיים אודות מורט מנדל ז"ל ומשפחת מנדל מלמדים על החשיבות הרבה שהקרן רואה בהנצחת מורשתו של מנדל ועיגונה כדמות מופת בהיסטוריה של העם היהודי והחברה הישראלית.

אני תוהה מהן המוטיבציות מאחורי המשימה לצפות בסרט ולהגיב עליו לפני המפגש הראשון: האם זה מכוון לתת ידע או מוטיבציה למשתתפי התכנית? האם הסרט נועד להגביר עוד יותר את המחוייבות של משתתפי התכנית כלפי הקרן והעומד/ים בראשה? האם הכוונה היא לעודד הזדהות עם המותג "מנדל" ועולם הערכים שהוא מייצג עוד לפני המפגש הראשון בתכנית או לעודד דווקא חשיבה ביקורתית? האם הקרן מעוניינת / פתוחה לשמוע דעות שאינן בהכרח תואמות את המסרים שעלו מהסרט? @שמחה - מוזמן להתייחס כאן אם תרצה.

# data[].attributes.headline
רשמים תובנות ומחשבות סרט מנדל/ אורי שומרוני

# data[].attributes.subject
רשמים תובנות ומחשבות סרט מנדל/ אורי שומרוני

# data[].attributes.body
הסרט חשף אותי למקור והשורשים של הקרן ועל מה הכול ״יושב״.

אני מאוד מחובר למה שמורט ואחיו ראו כחשוב שיהיה בעובדים ומבחינתי באנשים השותפים לדרך שלי בכל תחום.

הסרט פתח לי צוהר וקצה חוט להתמודדות עם בעיה מרכזית בחברה הישראלית ובחיבור והשותפות עם העולם החרדי.

ובאופן כללי יצר צפייה וסקרנות להמשך ולמה שצפוי לנו במהלך השנה הקרובה .

# data[].attributes.headline
הצפייה בסרט על מורט מנ

# data[].attributes.body
הצפייה בסרט על מורט מנדל ומשפחתו, היתה כמו נסיעה ברכבת הרים, עם פרץ של מחשבות, רגשות ותחושות שעברתי.

הוא גרם לי לחשוב איך אני נוהגת ופועלת החל בדברים בחיי היומיום המקצועיים: האופן בו אני עובדת עם אנשים ומתנהלת עם הצוות שלי, עד כמה אני מובילה ועד כמה נותנת לקבוצה להוביל? האם אני באמת מקשיבנית? איך דורשים ומעלים את הרף ושומרים על הצוות בעשייה וברוח חיובית?

העמקתי בתחושת המשמעות להיות יהודי בעולם - אתה מזוהה עם היהדות גם אם אתה לא מגיע מישראל, גם אם אתה לא ציוני. הוא מספר את שנות ה-60 וזה מאוד רלבנטי גם לימנו. הוא נקט בצעד אמיץ, לא התעלם אלא בחר לטוס לישראל, ללמוד ולהבין על מה מדובר.

שאלתי עצמי עד כמה אני מעיזה לאתגר עצמי? הבנתי שהמבחן שלנו זה לא במקום שקל לנו, צריך לגייס את הכוח להצליח במקומות שמאתגרים אותנו. להרשות להיות במצב של ״לא יודעת״ כי חווית הבורות מצמיחה.

מאוד התחברתי לאמונה של מנדל באנשים, ״אני לא כאן כדי להרוויח כסף אלא להשקיע באנשים״. הסוד טמון באנשים ולכן הוא בחר להשקיע בחינוך, במנהיגות, בתהליך, בסבלנות, בעקשנות - וככה מצליחים להגשים את החלומות שלנו, עלינו ליצור את הגורל של עצמנו.

יצאתי מסוקרנת להבין כיצד התפתחה תכנית מנדל גם לצפון? מאמינה שכל זאת ועוד במפגש הקרוב.

עינת אדיר ספיר

# data[].attributes.headline
נקודות מחשבה על הסרט מורט מנדל

# data[].attributes.subject
נקודות מחשבה על הסרט מורט מנדל

# data[].attributes.body
סרט תיעודי חדש בשבילי, שתוכנו מעורר מחשבה בכל מיני כיוונים: האישיים, המקצועיים, החברתיים והעסקיים. הוא מצד אחד מודל מצליח ומעורר השראה, ומצד שני מעמיד אותך בפני מראה, ונותן לך הזדמנות לחשוב על , עשייתך ולמקם את עצמך על הציר של ההשתנות, השינוי וההשפעה. החזרתיות והשיטתיות והדביקות שלו בערכים [יושרה, כנות, הגינות, כבוד ונדיבות ] , והחיפוש אחרי אנשים שמחזיקים בערכים אלה זה ייחודי. אהבתי את האמירה הברורה שמבחינתו האדם הרצוי לעבור זה איש עם יכולות אינטלקטואליות, עם ערכים ותשוקה, אך ייחס חשיבות מיוחד לזה. התחברתי לאמירה שאני מאמין בה ופועל על פיה והיא שתמיד אפשר ללמד או לשנות אנשים - אך לא ניתן לוותר על הכוח האינטלקטואלי. הסרט הפגיש אותי עם חוכמת חיים מרובה, חוכמת מעשה, חידד לי את הפערים שקיימים אצלי - למשל בנושא הסדר, הארגון, הדקדקנות "הוא סיפר על לקרוא ולקרוא ולחזור על הדברים, להכין לפגישות, אסתטיקה " הפער בין זה שאני מאמין בזה, לבין הדאגה שזה יקרה בפועל. "העלאת הרף כטכניקה ניהולית - זה מצוין, אך איך אני מוצא האיזון לעשות את זה בשלטון מקומי. לאורך הסרט היות שיח מבוסס ערכים, חינוך לערכים, חשיבות העברת המסרים הלאה. החל מהסיפור האישי של צמיחה אישית של מנדל, שאמא שלו חסכה מעצמה דברים כדי שתבטיח לט סכום כסף, ההקרבה למען יצירת סביבה טובה לגידול הילדים, לאורך זה החיבוק בין האחרים על אף השוני ביניהם , האמונה שהם משלימים אחד השני (והתרומה של כל אחד מהם הייתה משמעותית ג'ו שבא עם האנרגיה, ג'ק שבא עם החזון וראש מעשי, ומורט אשר בא עם ערכי המנהיגות וחוכמת הניהול. להערכתי הסרטון מדגיש את "עשיית הטוב" כמצפן שיכול לתת לנו לבנות את עצמנו אחרת. העמידה באתגרים וההתמודדות עם מחירים אישיים שמוכנים לשלם כדי שדברים טובים שאנחנו מאמינים בהם שהם יקרו.

# data[].attributes.headline
שרלי על מנדל

# data[].attributes.subject
שרלי על מנדל

# data[].attributes.body
כשרואים את הסרט מבינים טוב יותר את משמעות מנדל, יפה שאנשים רבים ומכובדים מספרים את הסיפור של אדם אחד שעשה שינוי. אדם שמשנה מציאות.

מה שתפס אותי בעיקר זה להאמין באנשים בתפיסה שלו ושל הארגון להאמין בשוויון מה שאנו זקוקים לו מאוד היום.

לא קל לדעת מה אנחנו רוצים בדיוק לא תמיד יודעים לדייק את הדברים ומה בדיוק המטרה הסופית , בכלל לראות קדימה למרחקים זה לא פשוט ומנדל הצליחה בזה , מדהים.

כן יש את עניין התשוקה לאותם דברים שהם ראו וזה מניע קריטי כמו התמכרות לדברים איזו אנרגייה ודחף שמוביל לתוצאות משמעותיות לטווח ארוך.

מה שבולט בנוסף זה איך להדביק אנשים לאותו חלום איך לגרום לאנשים ללכת איתך למקומות שלא תמיד קלים ומקומות שלא מיד רואים את התוצאות.

מנדל בולט לי שהם ראו וכנראה גם רואים את הפוטנציאל.

אז בסופו של דבר אני שמח שאני נכנס לעולם של מנדל לחוות ללמוד ולהרגיש את אותו דחף לחלומות ולדברים חדשים.

# data[].attributes.headline
התרשמות מהסרט-משפחת מנדל - ויליאם אבו עואד 

# data[].attributes.subject
התרשמות מהסרט-משפחת מנדל - ויליאם אבו עואד 

# data[].attributes.body
צפיתי בסרט על משפחת מנדל , התרגשתי להכיר את סיפורם -משפחה שהחלה את דרכה בקשיי יום ובאמצעים צנועים , והפכה ברבות השנים למשפחה פילנתרופית בעלת השפעה רחבה . לצד הנתינה לחברה, הרשימה אותי במיוחס תפיסת עולמו של מורט מנדל ביחס לעובדים: ההבנה כי ההשקעה בבני האדם היא המפתח להצלחה אמיתית. מנדל האמין כי בחירה נכונה באנשים בעלי אינטליגנציה, ערכים , תשוקה מוסר עבודה וניסיון -היא שמייצרת את ההבדל בין בינוניות למצויינות ושיכולת זו לבנות ולהעצים אנשים היא המורשת האמיתית שהשאיר אחריו .

# data[].attributes.headline
לפני הצפייה הייתי בטוח

# data[].attributes.body
לפני הצפייה הייתי בטוחה שמדובר בעוד סרט שגרתי על סיפור הצלחה כלכלי. אבל די מהר הופתעתי – מצאתי את עצמי מתרגשת, סקרנית וממש מחכה לראות מה יקרה בהמשך, כאילו אני צועדת יחד עם מורט מנדל במסעו.

הסרט עורר בי גם חיבור אישי: נזכרתי בעלייה שלי עם הורי לארץ, והשוויתי בין סיפורנו לבין דרכו של מנדל – מה משותף ומה שונה. דמות אמו הרשימה אותי במיוחד; ניכר עד כמה הערכים שהעניקה לו – מחויבות, נחישות והשפעה לטובה – היו הבסיס להצלחתו.

תוך כדי צפייה עלו בי שאלות על המציאות של ימינו: האם אדם כמוהו היה מצליח גם היום? האם אפשר עדיין לפרוץ מעמדות חברתיים? האם באמת יש שוויון הזדמנויות, או שהפערים גדולים מתמיד?

סיפורו של מפעל “פיניציה” ריגש אותי מאוד. למרות המרחק התרבותי והמנטלי, מנדל הצליח לייצר חיבור עם העובדים מתוך כבוד, חמלה ורגישות. הוא נגע בנפשם של האנשים והאמין בכל ליבו שהחינוך הוא המפתח לפתרונות אמיתיים וארוכי טווח.

שהצלחה אמיתית לא נמדדת רק בכסף או ביזמות עסקית, אלא בערכים שמלווים את הדרך: אמונה והתמדה, חמלה והקשבה, כללים וגבולות ברורים, דיוק ותשומת לב לפרטים הקטנים.

מורט מנדל האריך ימים, ונראה שהיה אדם מאושר ושלם.

הצפייה בסרט גרמה לי לרצות לא רק לשאוף להצלחה מקצועית או אישית, אלא גם להגיע לתחושת רוגע ושלוות נפש כפי שנראה שהיו לו.

# data[].attributes.headline
מחשבות על הסרט הדוקומנטרי על מורט מנדל 

# data[].attributes.subject
מחשבות על הסרט הדוקומנטרי על מורט מנדל 

# data[].attributes.body
בעיני מדובר בסרט מעורר השראה שמביא את סיפורו של אדם כה מיוחד ומעורר השראה. אחרי צפייה בפרט במלואו, קיבלתי תחושה שכאילו הכרתי את מורט מנדל באופן אישי. כל הזמן חשבתי שהייחודיות של מורט היא נדירה בעיקר בגלל שהצלחתו בתחום אחד לא באה על חשבון תחום אחר בחיים. כלומר הצלחתו כאיש עסקים לא גרעה מהיותו איש משפחה מסור ואיש חברה שהותיר חותם בכל מה שעשה תוך מתן כבוד לכלל האנשים. זה בא לידי ביטוי שאנקדוטה שסיפר אחד מעובדי המפעל בירוחם כשציין שמורט דאג דווקא לבדוק את השירותים של העובדים. זה מסמל את דאגתו האמתית והכנה לכלל האנשים מסביבו, לרבות "העובד הפשוט".

אמירה נוספת שריגשה אותי היא התובנה החשובה שבסוף its all about love. אני בהחלט מתחברת לאמירה הזו. בעיני עיקר קיומו של האדם קשור לאהבתו לשלושת האדנים המרכזיים שציין חברו של מורט, צ'ארלס רוטנר: המשפחה, הקריירה והקהילה אליה האדם שייך.

הסרט בהחלט חיוני לצורך ההבנה העמוקה יותר לתכלית של תכנית מנדל והוא מחזק את האמונה ששינויים יכולים להיעשות בצעדים קטנים שכל אחד מאיתנו עושה בתחום שלו כאשר הבסיס לכל העשייה הוא משותף ומבוסס על קבלה של האחר ועל אהבה כאמור, לצד נחישות, התמדה ואיכות עבודה בלתי מתפשרת.

# data[].attributes.headline
שיתוף ברשמים מהסרט

# data[].attributes.subject
שיתוף ברשמים מהסרט

# data[].attributes.body
הצפייה בסרט על מורט מנדל עוררה בי התפעמות עמוקה והתרגשות של ממש. צפיתי בסרט בעיניים אחרות מכפי שאני רגילה ואיני יודעת למה, אולי בשל הרגש האהבה וההערצה שדיברו עליו המשתתפים שמגיעים ממקומות שונים.
מעבר לסיפור חייו המרשים, נחשפתי לאדם שידע להקיף את עצמו באנשים איכותיים, לתת להם מרחב ליצור, ולהנהיג גם מאחורי הקלעים – בצניעות, בחכמה ובנאמנות לערכיו.
ראיתי עד כמה השפעת האם והמודלינג שלה היוו יסוד מרכזי במסעו, ולא יכולתי שלא לשקף את זה מול חווייתי כאמא לשלושה בנים – הרצון להעניק להם השראה, משמעת ואהבה שיצמיחו אותם. עלתה בי תקווה ללמוד ממנו לא לשים גבולות לשאיפותיי ולשאיפות ילדיי.

מורט מנדל היה אדם של חזון לעתיד ובו בזמן נוכחות בהווה והמשפט הזה היה מאד חזק עבורי. השראתו עבורי היא להיות גרסה טובה יותר של עצמי, להאמין בחשיבות של אנשים, בהתמדה, בצניעות ובכוחה של חוויית בורות מצמיחה (כפי שאחת מבוגרות התכנית הגדירה) חוויה שלעתים היא מלחיצה אבל מעוררת בי רצון להיות כאן ולצמוח.
אני מרגישה זכות להיות חלק מהמורשת שהוא הותיר – אחד מהייחורים שיתפתח וימשיך את דרכו.מתרגשת לקראת גילויים והתפתחות שלי שתשפיע ןתיצור אדוות לכל הסובבים אותי ומקווה שגם ברמה הרחבה יותר.תודה על ההזדמנות שניתה לי

# data[].attributes.headline
סרט תיעודי מנדל 

# data[].attributes.subject
סרט תיעודי מנדל 

# data[].attributes.body
מאת: סאמיה נפאר אבו ריא

סרט מרגש מאוד, אומנם צפיתי בו בפרקים, אך הממתנתי בסקרנות להמשיך את הצפייה.

סרט גאוני שיודע להעביר חיי גדול ההוגים בדעה וחצי ולהשאיר טעם של עוד.

לאורך הסרט המשפט של " דע מאין באת, ולאן אתה הולך". לא הפסיק להדהד במוחי. הדמות מורו מנדל ואחיו שאימם גידלה באחדות וצניעות מעוררת השראה ומודל לחיקוי. הזדהתי עם הערכים ואופי הניהול המאפשר וההובלה הנינוחה.

הסרט השאיר טעם של עוד וציפייה לבאות, ורצון לקרוא את ספריו.